ચોરીના ચાર ફેરા પછં વરરાજાના ઉતારે કન્યાનં લઈ જવામાં આવે. ઇયાં વેંટિયો રમાડાય. આ જો તમોનં એકદમ નવાઈ લાગશે. વેંટિયો રમવાનું એટલે શ્યું? હા, ભૈ હા. તમે તો આ બધાથી પર સોનં એટલે. તમોનં આ બધાની ગતામત પણ શી પડવાની અતી? જ્યારે વરરાજા આવે તાણં પૂંખવામાં આવે સે. ઇમાં ઘૂહરી, રવૈયો વગેરે વોય,પણ ઇનો અરથ તમે ની જાણંતા વોય. હવં તમે સંસારમાં જોડાંવ સો તો તમારી ધૂહરી હારી પેઠે રે એ રીતે રે’જો. તમારે સંસારમાં દહીંની જ્યમ વલોવાવું પડશે પછં ઇમાંથી માંખણ પેદા કરતાં આવડવું પડશે. એવા તો ઇના અરથ થાંય. પણ તમારા માટે આ બધું ચ્યાં ર્યુ સે ? તમારે તો જીવન કે સંસાર જેવુંય ર્યુ સે ખરું?